**Zápis detí do Súkromnej špeciálnej materskej školy, Lipová 1736/2 v Topoľčanoch**

**Žiadosti** o prijatie dieťaťa na predprimárne vzdelávanie na príslušný školský rok sa podávajú v čase od 1. mája do 31. mája príslušného kalendárneho roka. **Žiadosť** o prijatie dieťaťa na predprimárne vzdelávanie obsahuje:

1. **Údaje o dieťati**
* meno, priezvisko
* dátum a miesto narodenia,
* adresa trvalého pobytu a adresa miesta, kde sa dieťa obvykle zdržiava, ak sa nezdržiava na adrese trvalého pobytu,
* rodné číslo,
* štátna príslušnosť,
* národnosť,
* materinský jazyk,
1. **Osobné údaje o zákonných zástupcov dieťaťa v rozsahu:**
* titul, meno a priezvisko,
* adresa trvalého pobytu ,
* Rodné číslo
* kontakt na účely komunikácie,
1. **Doplňujúce údaje**
2. **Poučenie o ochrane osobných údajov**

**Potvrdenie zdravotnej spôsobilosti**

**Odporučenie všeobecného lekára pre deti a dorast**

**Vyjadrenie zariadenia prevencie a poradenstva**

Rodič môže podať žiadosť:

* osobne, v pracovných dňoch v čase od 7.00 do 16.00 hod.
* poštou alebo kuriérom na adresu : Súkromná špeciálna materská škola, Lipová 1736/2, Topoľčany

 Rodič môže žiadosť doručiť aj prostredníctvom:

1. elektronického podania doručeného do elektronickej schránky materskej školy
2. elektronického dokumentu, ktorý je autorizovaný kvalifikovaným elektronickým podpisom

**K žiadosti musí rodič doložiť:**

* **potvrdenie** o zdravotnej spôsobilosti dieťaťa od všeobecného lekára pre deti a dorast, ktoré **musí** obsahovať aj údaje o povinnom očkovaní. Ak dieťa očkované nebolo, uvedie sa to v potvrdení. **Neabsolvovanie povinných očkovaní nie je dôvodom na neprijatie dieťaťa.**
* **vyjadrenie** príslušného zariadenia poradenstva a prevencie
* **odporučenie** všeobecného lekára pre deti a dorast (môže byť súčasťou potvrdenia)

**Z vyjadrenia príslušného zariadenia poradenstva a prevencie,** ako aj z **odporúčania všeobecného lekára** pre deti a dorast **musí byť jednoznačné**, že odporúčajú prijatie tohto dieťaťa do materskej školy pre deti so ŠVVP.

**Na predprimárne vzdelávanie sa prednostne prijímajú deti, pre ktoré je plnenie predprimárneho vzdelávania povinné (deti, ktoré do 31.08 dovŕšia 5 rokov).**